b'\n_START_ARTICLE_\nTvornica namje\xc5\xa1taja Konjuh\n_START_PARAGRAPH_\nTvornica namje\xc5\xa1taja Konjuh je poduze\xc4\x87e iz \xc5\xbdivinica. Organizirano je kao dioni\xc4\x8dko dru\xc5\xa1tvo.\n_START_SECTION_\nPovijest\n_START_PARAGRAPH_\nOsnovali su ga 1885. ugarski poduzetnici, kada je zapo\xc4\x8dela organizirana sje\xc4\x8da \xc5\xa1uma i prerada drveta. Sve do po\xc4\x8detka 1960-ih Konjuh je imao jednostavnu proizvodnju, \xc5\xa1irok asortiman i niski stupanj prerade. Tad je Konjuh donio strate\xc5\xa1ku odluku o svojoj programsko-proizvodnom usmjerenju kojom je potpuno stabiliziran proizvodni program i poduze\xc4\x87e kao cjelina. Usmjerili su se na specijaliziranu, industrijsku proizvodnju namje\xc5\xa1taja, prvenstveno blagovaoni\xc4\x8dkih stolova i stolica od masivne bukovine. Konjuh je postao renomirani proizvo\xc4\x91a\xc4\x8d. Pred rat je Konjuh bio gospodarski gigant. Velikosrpska agresija na BiH zaustavila je razvoj Konjuha. Pre\xc5\xbeivio je radom na minimumu i unato\xc4\x8d ratnim nevoljama uspio razviti nove programe: \xc5\xa1kolski i uredski namje\xc5\xa1taj, parketi, poluproizvodi poput bukovog lju\xc5\xa1tenog furnira i otpresaka za tapeciranje i lakiranje. Danas po svojim kapacitetima, ostvarenom prometu i broju zaposlenika pripada kategoriji velikih poduze\xc4\x87a.'